In nomine Domini, amen. Anno incarnationis ejusdem Mº CCº octuagesimo nono, mense Iunii, ego Guillemus, miles, Montis Acuti dominus, notum facio universis presentes litteras inspecturis, quod cum Hugo, miles, dictus de la Chassaignea, ceperit et a me confessus fuerit se tenere in feodo et chasamento res inferius annotatas: videlicet, domum suam de la Chassaigne cum porprisio, clausura et appenditiis omnibus ejusdem, et mansos infrascriptos cum appenditiis eorumdem: videlicet, mansum Roberti de Nantoul; item, mansum dicte Soffisse; item, mansum Martini Trotun; item, mansum Perroneti Leichot; item, mansum Renaudi filii a la Boere; item, mansum Guillemi au Boer; item, mansum Bertholeti; item, mansum Truchot; item, mansum Bardeti; item, mansum qui est subtus domum Bardeti; item, mansum Andrieti au Mugnier; item, mansum Radulphi Costaym; item, mansum Galteri au Bastant; item, mansum au Borioissat; item, mansum Godini; item, mansum es Paschant; item, mansum Guidonis de Travaille; item, mansum Belini Thibaut; item, mansum Petri Thiebaut; item, medietatem mansi Renaudi Fotereaul, cum appenditiis; item, medietatem mansi Christiani Chevaler, cum appenditiis; item, quadraginta et sex bichetos avene, decem et octo panes et viginti et tres gallinas, quos et quas debent annis singulis predicti mansi de costuma; item, duos bichetos avene et unam gallinam super terragium de Prez Poisiey; item, unam minam avene quam debet li Reborz; item, bichetum avene quem debet dictus Cudor; item, bichetum avene quem debet Girardus Cudor; item, dimidium bichetum avene quem debet Radulphus de la Iongiere; item, bichetum avene quem debet Arnulphus filius Galteri de la Vaul; item, bichetum et dimidium avene cum uno pane quem debet Hugo li Piletat; item, duos bichetos avene et dimidium, duos panes cum duabus gallinis quos debet Hilletus de Chaudenay; item, dimidium bichetum avene quem debet Morellus Myoz; item, dimidium bichetum avene quem debet Rosinus Ferrez; item, bichetum avene cum gallina, quem debet Bartholomeus de Travaule; item, tres bichetos avene, duos panes, dimidium sextarium vini cum gallina, quos debent Belinus filius a la Guineuaude et filius dicti Rasclot; item, duos bichetos avene, duos panes cum gallina, quos debet Margareta dou mes es Panchot; item, bichetum avene quem debent liberi Morelli de Lorge; item, dimidium avene quem debet, scilicet dimidium bichetum avene, Radulphus dou Mes; item, bichetum avene quem debent liberi Girardi Vaudriz; item, unam gallinam quam debent Renaudus Charreaul et participes sui; item, quinque bichetos avene quos debet Renaudus li Celerer; item, corveyam suam de Tyhoul; item, campum suum de Perer Martini Sale; item, terras dictas Traisire; item, corveyam suam de Charbonaym; item, corveyam suam de la fosse Pietain; item, corveyam suam de Cerissier; item, campum dictum de sancto Iohanne; item, magnum campum qui est a la Troche de Montot; item, campum quem excolit Arnulphus Voloz, situm antre la Faye et Montot; item, corveyam de Bosot; item, terram quam excolit Bartholons, prout se habet a chemino usque au Marcoul; item, campum des Tilles; item, campum de Bosseaul; item, corveyam de subtus la Chassaigne; item, corveyam de Maaise; item, terragium dictum des Vines, desuper dictam corveyam de Maaise; item, terras ad estimationem operationis unius quarruge per annum in quibus percipit tercias; item, viginti et quinque solidos qui sibi debentur annis singulis in pharochiatu de Aubigneyo, tam in costumis quam censivis; item, molandinum suum situm subtus villam de la Chassaigne, super quo monachi sancti Martini Eduensis percipiunt annis singulis viginti sol. pro anima patris sui; item, totum partagium suum de illo nemore quod partitur cum nemore illorum de la forest; item, nemus suum de Baussot prout se importat a coma de Varaym usque ad tromcham de Montot; item, pratum suum de la Farge in quo sunt sex sesture: item, pratum ante molendinum et pratum illud quod escambivit cum illis de Columbier, in quibus sunt quatuor sesture; item, tres sesturas retro dictum molandinum; item, sex sesturas que sunt in loco ubi dicitur in Broillio; item, duas sesturas an la praiz desus la Rochete; item, duas sesturas in prato de la Laie; item, tres sesturas in prato dou Botaim; item, unam sesturam an Marcoul; item, unam sesturam quam emit des Roboz et a Radulpho de la Iongiere, sitam au Buisseaul; item, omnia alia generaliter allodia et possessiones alias qualescumque licet superius nomina specificentur, que et quas tenet, habet et possidet ad presens in toto pharochiatu, finagio, justitia et dominio de Aubigneyo, quoque nomine censeantur, exceptis sequentibus: videlicet, nemore de Montot, cum quodam plaustro suo sito in cymiterio de Aubigneyo, que sunt de feodo domini de Nonlayo; item, quarta parte trium mansorum apud Aubigneyum, videlicet mansi Rosini Fanoz, mansi es Bichat, mansi Hugonis Litaul, cum medietate nemoris de Sujoi, que omnia sunt de feodo domini de Mulinet, ratione feodi de Santhenay. Et in premissis solvuntur tres bosselli avene, bossellus frumenti ad mensuram Belnensem, et sex denarii annui redditus ecclesie beate Marie de Montartaul, et duodecim denarii annui redditus hospitalariis de Champagnioles de predicta corveya sita de subtus la Chassaignes. In recompensatione et remuneratione captionis et confessionis predicti feodi, necnon et propter servicia fructuosa que dictus Hugo miles michi exhibuit, do, trado et concedo donatione facta inter vivos irrevocabili dicto militi et suis heredibus in augmentatione feodi et chassamenti, medietatem omnium mansorum infra scriptorum cum medietate appenditiarum ipsorum, in quibus dictus miles habet aliam medietatem existentem de feodo meo: videlicet, medietatem mansi Radulphi dicti dou Genestoi; item, medietatem mansi Guillemi Billiaul; item, medietatem mansi Girardi Cuidot; item, medietatem mansi Radulphi Robot; item, medietatem mansi Girardi Dacy; item, medietatem mansi Aalaidis dou Genestoi; item, medietatem mansi Perronete la Guinarde; item, medietatem mansi Martini Myete; item, medietatem mansi au Robillard; item, medietatem mansi au Baul de la Iomchiere; item, medietatem mansi Radulphi de la Iomchiere; item, medietatem mansi Iohannis de la Iomchiere; item, medietatem mansi Gaudini et medietatem mansi Bernardi Bichat. De medietate vero quorum dictorum mansorum et appenditiarum ipsorum me penitus devestio et dictum militem in corporalem induo possessionem de eisdem: promittens pro em et meis, per juramentum meum super sancta Dei Evangelia corporaliter prestitum, medietatem dictorum mansorum, salvo feodo meo, dicto militi et suis heredibus in judicio et extra judicium contra omnes garantire, etc. Et sciendum est quod in premissis omnibus que de feodo et chassamento meo manere dignoscuntur, ut superius est expressum, retineo et reservo michi et meis magnam justiciam penitus, de qua vero magna justicia inter me et dictum militem concordatum est in hunc modum: videlicet, quod si in predicta terra dicti militis de feodo meo movens et existens, ullo unquam in tempore fur, latro, omicida, raptor seu alter malefactor pro facto suo seu commisso dignus morte, seu admissione membrorum suorum captus vel detemptus, capti vel detenti fuerint, dictos miles et heredes ejus tenentur michi et meis ex pacto tradere et deliberare pro justitia extra terram suam facienda: et si vero dictum malefactorem antequam michi deliberaverint, in prisionem posuerint seu incarceraverint, et ipsum a prisione evadere contigerit, in juramento suo dictus miles et heredes sui se purgabunt, utrum de scientibus vel volentibus a prisione se evasum malefactorem: et si vero purgationem facere recusarent, ipsos possumus compellere ego et heredes mei ad emendam nobis faciendam prout de tali causa dictaverit juris ordo. Volo insuper et concedo pro me et meis ut predicta omnia et singula permaneant in suo robore et existant prout melius et sanius intelligi poterunt ad utilitatem dicti militis et suorum et exponi. Renuntians nichilominus in hoc facto, sub prestito juramento, ex certa scientia, omni foro, exceptioni doli, etc. In cujus rei testimonium presentibus litteris sigillum dicte curie supplicavi et obtinui apponi. Actum in presentia Philiberti de Bella Cruce notarii de Chaagni, Seguini de Fontanis militis, et Guillemi dicti Gaydim clerici, testium ad hoc vocatorum, sigillum meum proprium una cum sigillo dicte curie domini ducis ad majorem certitudinem propter hoc apponendum. Actum anno et mense predictis.